11. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 3184/376 της 6 Φεβρ./18 Απρ. 1986 (ΦΕΚ Β΄ 205) Απαλλαγή από της καταβολής των δικαιωμάτων υπερημερίας, υλικών, μερών, εξαρτημάτων και ανταλλακτικών τα οποία εισάγονται στους χώρους των εργοστασίων κατασκευής ή συναρμολόγησης αυτ/των που έχουν τεθεί σε καθεστώς τελωνειακής επίβλεψης. Έχοντας υπόψη: 1.Τις διατάξεις της παρ. 11 του άρθρ. 67 του Νόμ. 1165/1918 «περί Τελωνειακού Κώδικα». 2.Τις διατάξεις του Νόμ. 1573/85 «περί των όρων λειτουργίας εργοστασίων συναρμολόγησης ή κατασκευής καινουργών αυτ/των, υπό καθεστώς τελωνειακής επίβλεψης». 3.Την απαλλαγή των επιχειρήσεων αυτών, σύμφωνα με τις πιο πάνω διατάξεις του Νόμ. 1573/85, υπό ωρισμένες προϋποθέσεις, από την καταβολή δασμών και λοιπών φόρων, δικαιωμάτων και τελών περιλαμβανομένων και των τελών χαρτοσήμου, κατά την εισαγωγή στους χώρους των εργοστασίων τους, των υλικών, μερών, εξαρτημάτων και ανταλλακτικών. 4.Το γεγονός ότι τα υλικά, μέρη, εξαρτήματα και ανταλλακτικά, εισάγονται σε μεγάλες ποσότητες στους χώρους των εργοστασίων αυτών και είναι τεχνικά αδύνατη η άμεση απορρόφησή τους στην παραγωγή, όπως προκύπτει και από τη σχετική 12.11.85 αίτηση της ΤΕΟΚΑΡ΄ ΑΒΕΕ. 5.Το σκοπό των δικαιωμάτων υπερημερίας που αποβλέπει κατά βάση στον εξαναγκασμό των εισαγωγέων για ταχεία αποκομιδή των εμπ/των τους εκ των τελωνειακών χώρων, καθώς επίσης και στην αποζημίωση του Δημοσίου, σαν μίσθωμα, για την κατάληψη των χώρων και τη φύλαξη των εμπ/των από τα τελωνειακά όργανα, ο οποίος σκοπός δεν συναντάται στη προκειμένη περίπτωση. 6.Την ανάγκη ενίσχυσης του αναπτυξιακού σκοπού  του  πιο  πάνω νόμου και  προώθησης  των (Αντί για τη σελ. 380,205(α) Σελ. 380,205(β) Τεύχος 1145-Σελ. 13 Τελωνειακή Επίβλεψη 30.Δ.ε.10-11 εξαγωγών, χωρίς να επιβαρύνεται το κόστος της παραγωγής με δαπάνες μη αναγκαίες, αποφασίζουμε: Εγκρίνουμε την απαλλαγή από δικαιώματα υπερημερίας όλων των υλικών, μερών, εξαρτημάτων και ανταλλακτικών που προορίζονται για την κατασκευή η συναρμολόγηση καινουργών αυτ/των, από τις εταιρείες που λειτουργούν με το ειδικό καθεστώς της τελωνειακής επίβλεψης του Νόμ. 1573/1985. 